L-editorjal ta' The Times ta' Londra ta' dalgħodu jittratta dwar Malta u jikkonkludi b'dawn il-kliem: "Is-Sur Muscat qed jinsisti li m'għandniex għalxiex niddubitaw l-indipendenza tal-investigazzjoni u jgħid li għandu l-fiduċja li din ser ikollha l-ħila ssib tarf tad-delitt. Jgħid ukoll li mhux ser jagħti l-immunità għal kull min kien implikat fid-delitt. Partiti fl-oppożizzjoni m'humiex jaqblu ma' dan u qed isejjħu għar-riżenja tiegħu. Huwa minn ewl id-dinja li jekk jirriżulta li xi ħadd minn fost dawk qrib is-Sur Muscat jiġu mixlija bit-twettiq tad-delitt, huwa jkollu jwarrab. Il-ġustizzja tkun tista' ssir u tkun tista' tiġi mradda' lura l-fiduċja f'Malta jekk is-Sur Muscat jirrikuża ruħu minn kull involviment fl-investigazzjoni." Kif qed taraw, Joseph Muscat qed ikompli jmexxi l-investigazzjoni hu, qed ikompli jikkontrollaha hu u qed ikompli jassigura li ebda wieħed minn dawk qrib tiegħu ma jiġu mixlija bit-twettiq tad-delitt. L-editorjal ikompli jgħid: "L-isfida li għandha quddiemha Malta m'hix biss dik li jinstab tarf tad-delitt u li ssir il-ġustizzja fil-konfront tas-Sinjura Caruana Galizia u tal-familja tagħha. Jeħtieġ li dan iseħħ b'mod li bis-saħħa tiegħu tkun tista' tiġi mradda' lura l-fiduċja fl-impenn tal-pajjiż lejn is-saltna tad-dritt." Din l-isfida m'aħniex nilqgħuha u, wara li tlifna r-reputazzjoni tajba li kellna bħala pajjiż li fih wieħed jista' jagħmel in-negozju, issa qed nitilfu r-reputazzjoni tajba li kellna bħala pajjiż demokratiku fejn issaltan il-liġi. M'hemmx dubju li dan l-editorjali ma nkitibx minn Robert Musumeci. Aqrawħ hawn. Previous: Segwu dan il-filmat tal-waħx hekk kif il-manigoldi ta' Joseph Muscat illegalment jaqflu lill-ġurnalisti f'Kastilja Next: Die Welt: "il-ġrajjiet ta' dawn l-aħħar ġranet wrew li Malta hi Stat tal-Mafja u ta' mistħija għall-Ewropa" window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
L-editorjal ta' The Times ta' Londra: Joseph Muscat "għandu jżomm ruħu 'l bogħod mill-investigazzjoni"